Is ek waarlik 'n Christen? - www.bybelkennis.co.za
by Coen Slabber · Published 06/11/2015 · Updated 04/09/2015
We face a changing culture by faith in a changeless Christ. —H.B. Charles Jr.
Laat ons tog God nader met 'n opregte hart en met volle geloofsekerheid (Hebreërs 10:22)
Daar is min vrae wat soveel vrees in gelowiges veroorsaak as juis: Het ek volle sekerheid van my geloof? Geloofsekerheid is kosbaar, want dit is die bron van diepe vrede en vertroosting. Geloofsekerheid is iets wat vertroetel moet word en oor tyd dieper en sterker groei. Dit is 'n gawe van God.
Iemand wat dit baie goed verstaan het, was John Newton (1725 – 1807).
God se manier om die gawe van geloofsekerheid te laat groei, is deur ons aan swaarkry te onderwerp. Die proses is ontwerp om moeilik te wees. Beproewing is die manier waarop geloof bewys, versterk en verfyn word. Daarom skryf Jakobus: My broers, julle moet baie bly wees wanneer allerlei beproewings oor julle kom, want, soos julle weet, as julle geloof die toets deurstaan het, stel dit julle in staat om te volhard (Jakobus 1:2 – 3).
Ons kry presies dieselfde in Hebreërs 12:7 – 8: Verdra die tug as opvoeding, want God behandel julle as sy kinders. Is daar miskien 'n kind wat nie deur sy vader getug word nie? As julle nie getug word soos al die ander nie, dan is julle nie werklik sy kinders nie. Deur beproewing en swaarkry bewys ons dat ons God se kinders is. Natuurlik lyk dit op daardie oomblik nie soos iets waaroor ons bly moet wees nie. Maar later volg geloofsekerheid.
Maar hoekom het God die proses vir die verkryging van Gloofsekerheid deur swaarkry ontwerp? Newton antwoord:
Soos Petrus wat plegtig belowe het dat hy Jesus nooit sou verloën net enkele ure voor hy die gedoen het nie, besef ons nie die mag van ons sondige natuur nie – en hoe swak ons geloof is. Ons besef nie hoe trots ons is en hoeveel ons op onsself vertrou nie. Dit is beproewings wat veroorsaak dat die onsuiwerhede in ons lewens – vrees, angs, ongeloof, jaloesie, bitterheid, selfsug, ens – na vore bring. Dit is wat God wil hê, want as ons die aaklige sonde in ons lewe raaksien en besef dat ons op ons eie nie daarvan ontslae kan raak nie, soek ons hulp by Christus. Weer Newton:
God wil hê dat ons geloof volledig op Christus moet rus. Maar dit het gebeur, sodat ons nie op onsself sou vertrou nie, maar op God wat die dooies opwek tot die lewe (2 Korintiërs 1:9).
Newton beskryf hierdie gawe van geloofsekerheid in sy bekende lied: Amazing Grace.
Ek is die naam van kind nie werd –
My lewe , kanse, tyd en geld
Weer in die vaderhuis.
[Verse 2 en 4 van Lied 510: Genade, onbeskryflik groot.]
Geloofsekerheid kom deur sterker geloof. Geloof groei sterker slegs deur toetsing.
[Die aanhalings in hierdie gedeelte kom uit Tony Reinke se Newton on the Christian Life uit die hoofstk Battling Insecurity.]